
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 625 

19 Ιουνίου 1998 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Υπερωρίες μονίμων υπαλλήλων της Πολεμικής Αερο¬ 
πορίας. 

Καθορισμός αποζημίωσης μελών των Επιτροπών -Κρα¬ 
τικού βραβείου συγγραφής Παιδικού Θεάτρου», 
«Κρατικού βραβείου συγγραφής θεατρικού έργου», 
«Κρατικού βραβείου για νέους θεατρικούς συγγρα¬ 
φείς». 

Καθορισμός συνολικού ποσού επιχορηγήσεων έτους 
1998 των επιχειρηματικών σχεδίων σύμφωνα με τις 
διατάξεις του άρθρου 8 παράγραφος 17 <β και γ) του 
Ν. .. 

Καθορισμός συνολικού ποσού επιχορηγήσεων έτους 
1998 για τις εγκρίσεις των υποπεριπτώσεων XVII, 
XVIII, XIX, XX, XXI των περιπτώσεων (α) της παρ. {1) 
του άρθρου 3, και της περίπτωσης (ΓΤ) της παρ. 1 
του άρθρου 3 του Ν. 2601/98 (ΦΕΚ 81/Α/98). .. 

Συγκρότηση προσωρινού Επιστημονικού Συμβουλίου 
στο Ινστιτούτο Πολιτιστικής και Εκπαιδευτικής Τε¬ 
χνολογίας (ΙΠΕΤ). 

Συγκρότηση προσωρινού Επιστημονικού Συμβουλίου 
στο Ινστιτούτο Πληροφορικής και Τηλεπικοινωνιών 

(ΙΠΤΗΛ). 

Συγκρότηση προσωρινού Επιστημονικού Συμβουλίου 
στο Ινστιτούτο Βιομηχανικών Συστημάτων (ΙΝΒΙΣ). 

Συγκρότηση για την ειδικότητα της Γναθοχειρουργι- 
κής, Ειδικής Επιτροπής εκδίκασης ενστάσεων που 
εκκρεμούν στα καταργούμενα Δευτεροβάθμια Συμ¬ 
βούλια Κρίσης Ιατρικού και Οδοντιατρικού Προσω¬ 
πικού Νοσηλευτικών Ιδρυμάτων. 

Αναπροσδιορισμός δικαιωμάτων Λιμενικών Ταμείων . 

Περιορισμός προσαυξήσεων φαρικών τελών λόγω εκ¬ 
πρόθεσμης καταβολής . 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2033068/ 3267/00 22 ί 1 ) 

Υπερωρίες μονίμων υπαλλήλων της Πολεμικής 

Αεροπορίας. 

1 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΚΑΙ ΟΙΚΟΝΟΜΙΚΟΝ 

Έχοντας υπόψη: 

α. Τη διάταξη του άρθρου 15 Ν. 2592/98 (ΦΕΚ 57/ 

2 18 3.98 τ. Α') και την υπ’ αριθ. πρωτ. 2022941/2297/ 
0022/7.4.98 ερμηνευτική εγκύκλιο του Γ.Λ.Κ. 

β. Την ανάγκη αντμετώπισης από το Γ ενικό Επιτελείο 
Αεροπορίας της δαπάνης αποζημίωσης και αμοιβών των 
μονίμων υπαλλήλων για εργασία πέρα από τις ώρες υπο¬ 
χρεωτικής απασχόλησης για κάλυψη εποχιακών και εκτά¬ 
κτων ή επειγουσών υπηρεσιακών αναγκών, λόγω ασκή¬ 
σεων - επιθεωρήσεων, καθώς και των υπαλλήλων του 
Στρατιωτικού Νοσοκομείου (251 ΓΝΑ), της Εθνικής Μετε¬ 
ωρολογικής Υπηρεσίας (ΕΜΥ) που λειτουργούν επί 24ώ- 

4 ρου βάσεως, των Στρατιωτικών Εργοστασίων, των Εφο- 
διαστικών Μονάδων του προσωπικού που υπηρετεί στα 
Γραφεία Υπουργού Εθνικής Άμυνας Ειδ. Γραμματέως 

κ ΥΕΘΑ και στο ΓΕΕΘΑ. 

γ. Τη σημαντική μείωση του Πολ. Προσωπικού της Π.Α. 
δ. Τη Φ.451/70/264253/Σ.1766/25.6.86 απόφαση 
του Υφυπουργού Εθνικής Άμυνας, που καθορίζει τις υπη- 

6 ρεσίες του Υπουργείου Εθνικής Άμυνας που λειτουργούν 
σε 24ωρη βάση. 

7 ε. Την υπ' αριθ. 29261/7.10.96 κοινή απόφαση του 
Πρωθυπουργού και του Υπουργού Εθνικής Αμυνας «Ανά¬ 
θεση αρμοδιοτήτων Υπουργού Εθνικής Αμυνας στον 
Υφυπουργό Εθνικής Άμυνας» (ΦΕΚ 933/10.10.96 τ. Β). 

στ. Την κοινή απόφαση του Πρωθυπουργού και του 
Υπουργού Οικονομικών αριθ. 1107147/1239/0006Α/ 

8 4.10.1996 «Ανάθεση αρμοδιοτήτων Υπουργού Οικονομι¬ 
κών στον Υφυπουργό Οικονομικών». 

^ ζ. Τις εγγεγραμμένες στον Π/Υ της Π.Α. πιστώσεις για 
αμοιβή - αποζημίωση της υπερωριακής - νυκτερινής εξαι- 

10 ρεσίμων ημερών απασχόλησης (ΕΦ 11-410, 11420, 

11430 - ΚΑΕ 0511,0512) και τη δέσμευση διάθεσης αυ¬ 
τών κατά 90% (το 100% για άλως εξαιρετικές ανάγκες), 
αποφασίζουμε: 

1. Εγκρίνουμε την υπερωριακή, νυκτερινή και εξαιρέσι¬ 
μων ημερών υπερωριακή εργασία με αμοιβή, πέρα από το 
κανονικό ωράριο των Μ.Υ. της Π.Α. που κρίνεται απαραί¬ 
τητη για την κάλυψη υπηρεσιακών αναγκών για το χρονικό 
διάστημα από 1/1 έως 30/6/98 σύμφωνα με τα συνημ¬ 
μένα παραρτήματα Α-Β-Γ-Δ-Ε ως ακολούθως: 

α. Υπηρεσία της ΠΑΕΦ 11410 

(1) ΚΑΕ 0511 (Υπερωριακή Εργασία) και για 3.279 ΜΥ, 
ώρες 37.000, δρχ. 56.700.000 

(2) ΚΑΕ 5Ί2 (Κυριακές Εξαιρέσιμες Αργίες) και για 
3.279 ΜΥ, ώρες 50.000, δρχ. 56.700.000 

ως το συνημμένο παράρτημα «Α». 

β. Εθνική Μετεωρολογική Υπηρεσία (ΕΜΥ) ΕΦ 
11420 

(1) ΚΑΕ 0511 (Υπερωριακή Εργασία) και για 230 ΜΥ, 
ώρες 19.000, δρχ. 27.000.000 

(2) ΚΑΕ 0512 (Νυκτερινά Εξαιρέσιμες - Αργίες - Βάρ¬ 
διες) και για 230 ΜΥ, ώρες 72.000, δρχ. 81.900.000 
ως το συνημμένο παράρτημα «Β». 

γ. Υπηρεσία 359 ΜΑΕΔΤΥ ΕΦ 11430 

(1) ΚΑΕ 0511 (Υπερωριακή Εργασία) και για 80 ΜΥ, 
ώρες 1.425, δρχ. 2.025.000 

(2) ΚΑΕ 0512 (Νυκτερινά Εξαιρέσιμες - Αργίες) και για 
80 ΜΥ, ώρες 1.380, δρχ. 1.575.000 

ως το συνημμένο παράρτημα «Γ». 

δ. Υπηρεσία ΑΤΑ 

(1) Για 7 ΜΥ, για 2.510 ώρες υπερωριακή εργασία πι¬ 
στώσεις βαρύνουν ΝΑΤΟ Π/ΥΑ.0.(3. ως Παράρτημα «Δ». 

2. Παρέχεται η δυνατότητα προσφοράς υπερωριακής 
εργασίας σε υπαλλήλους οδηγούς κατά το διάστημα της 
μετακίνησής τους εκτός έδρας για εκτέλεση δρομολογίων 
σε όλη την Επικράτεια και τη λήψη υπερωριακής αποζημί¬ 
ωσης με τις προϋποθέσεις του άρθρου 15 του Ν. 2592/98 
(ΦΕΚ 57/18.3.98/τ. Α'). 

3. Τα όρια υπερωριακής απασχόλησης κατά κλάδο και 
ειδικότητα θα καθορίζονται από το ΓΕΑ, ανάλογα με τις 
παρουσιαζόμενες κατά μήνα υπηρεσιακές ανάγκες. 

4. Από τις διατάξεις της απόφασης προκαλείται δαπάνη 
σε βάρος του Κρατικού Προϋπολογισμού ύψους διακο- 
σίων είκοσι εκατομμυρίων εννιακοσίων χιλιάδων 
(225.900.000) δρχ. περίπου για το τρέχον Α' εξάμηνο 
1998. 

5. Η δαπάνη αυτή που θα προκύψει από το σύνολο των 
εγκριθεισών ωρών υπερωρικαής απασχόλησης Α' εξαμή¬ 
νου έτους 1998, σε καμιά περίπτωση δεν μπορεί να υπερ- 
βεί τις πιστώσεις που εγράφησαν στους οικείους κωδι¬ 
κούς αριθμούς προϋπολογισμού ΓΕΑ, έτους 1998, όπως 
αυτές διαμορφωθούν με το ποσοστό αποδέσμευσης που 
θα εγκριθεί. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Ιουνίου 1998 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΟΙΚΟΝΟΜΙΚΏΝ 

ΔΗΜΗΤΡΙΟΣ ΑΠΟΣΤΟΛΑΚΗΣ ΝΙΚ. ΧΡ1ΣΤΟΔΟ ΥΛΑΚΗΣ 
-♦- 

Αριθ. 2034253/3442/0022 (2) 

Καθορισμός αποζημίωσης μελών των Επιτροπών «Κρατι¬ 
κού βραβείου συγγραφής Παιδικού θεάτρου», «Κρατι¬ 
κού βραβείου συγγραφής θεατρικού έργου», «Κρατι¬ 
κού βραβείου για νέους θεατρικούς συγγραφείς». 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ ΚΑΙ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α. Του άρθρου 19 του Ν. 2470/97 «Αναμόρφωση μισθο¬ 
λογίου προσωπικού της δημόσιας διοίκησης και άλλες δια¬ 
τάξεις» (ΦΕΚ 40/Α729.3.97) καθώς και την αριθ. 
2030771/4262/0022/22.4.97 ερμηνευτική εγκύκλιο του 
Γ.Λ.Κ. 

β. Της παρ. 3 του άρθρου 22 του Ν. 2362/95 «Περί Δη¬ 
μοσίου Λογιστικού ελέγχου των δαπανών του Κράτους και 
άλλες διατάξεις» (ΦΕΚ 247/Α ). 

γ. Του άρθρου 27 του Ν. 2081 /92 «Ρύθμιση του θεσμού 
των Επιμελητηρίων, τροποποίηση των διατάξεων του Ν. 
1712/87 για τον εκσυγχρονισμό των επαγγελματικών ορ¬ 
γανώσεων των εμπόρων, βιοτεχνών και λοιπών επαγγελ- 
ματιών και άλλες διατάξεις», όπως τροποποιήθηκε από τις 
διατάξεις του άρθρου 1 του Ν. 2469/94 (ΦΕΚ 38/Α7 
14.3.97) «Περιορισμός και βελτίωση της αποτελεσματικό- 
τητας των κρατικών δαπανών και άλλες διατάξεις» και την 
ερμηνευτική του ανωτέρω Νόμου εγκύκλιο αριθ. 
2020000/154/0021 Β724.3.97 του Γ.Λ.Κ.. 

δ. Του άρθρου 40 του Ν. 849/78 «Περί παροχής κινή¬ 
τρων για την ενίσχυση της Περιφερειακής και Οικονομικής 
ανάπτυξης της χώρας» όπως συμπληρώθηκε με το άρθρο 
8 του Ν. 21 29/93. 

2. Την αριθ. 4697/26.1.98 απόφαση του ΥΠΠΟ με την 
οποία ορίστηκαν τα μέλη της Επιτροπής «Κρατικού Βρα¬ 
βείου Συγγραφής Παιδικού θεατρικού Έργου». 

3. Την αριθ. 4698/26.1.98 απόφαση του ΥΠΠΟ με την 
οποία ορίστηκαν τα μέλη των Επιτροπών «Κρατικού Βρα¬ 
βείου συγγραφής θεατρικού έργου» και «Κρατικού Βρα¬ 
βείου για νέους θεατρικούς συγγραφείς». 

4. Τα αριθ. 7874/16.2.98 και 11619/9.3.98 έγγραφη 
της Δ/νσης Καλών Τεχνών του ΥΠΠΟ. 

5. Τοαριθ. 16715/6.4.98 έγγραφο της Δ/νσης Οικονο¬ 
μικών Υποθέσεων του ΥΠΠΟ. 

6. Την αριθ. 2/1994 ατομική γνωμοδότηση του Γρα¬ 
φείου Νομικού Συμβούλου του ΥΠΠΟ. 

7. Το γεγονός ότι από την απόφαση αυτή προκαλείται 
δαπάνη ύψους οκτώ εκατομμυρίων πεντακοσίων εξήντα 
οκτώ χιλιάδων δρχ. (8.568.000) ετησίως και θα καλυφθεί 
από τις πιστώσεις ΛΟΤΤΟ στα πλαίσια του Προγράμματος 

Δράσης της Δ/νσης Καλών Τεχνών του ΥΠΠΟ. 

8. Την αριθ. 1107147/1239/0006Α/4.10.1996 κοινή 
απόφαση του Πρωθυπουργού και του Υπουργού Οικονο¬ 
μικών (ΦΕΚ 922/Β77.10 96). 

9. Τις διατάξεις του άρθρου 1 και του άρθρου 3 του Ν. 
2557/97 (ΦΕΚ 271 /Α'), αποφασίζουμε: 

Καθορίζουμε τον αριθμό τον συνεδριάσεων των Επι¬ 
τροπών «Κρατικού Βραβείου Συγγραφής Παιδικού θεα¬ 
τρικού Έργου», «Κρατικού Βραβείου συγγραφής θεατρι¬ 
κού έργου» και «Κρατικού Βραβείου για νέους θεατρικούς 
συγγραφείς» και την κατά συνεδρίαση αποζημίωση των 
μελών. Προέδρων και Γραμματέων των Επιτροπών αυτών, 
σύμφωνα με τις διατάξεις του άρθρου 19 του Ν. 2470/97 
ως εξής: 

- Αριθμός συνεδριάσεων: 48 κατ’ έτος, για κάθε μία από 
τις ανωτέρω Επιτροπές. 

- Κατά συνεδρίαση αποζημίωση: 8.500 δχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Ιουνίου 1998 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΏΝ ΠΟΛΙΤΙΣΜΟΥ 

Ν. ΧΡΙΣΤΟΔΟΥΛΑΚΗΣ ΕΥΑΓΓΕΛΟΣ ΒΕΝΙΖΕΛΟΣ 
-♦- 

Αριθ. 205 17/1107/Φ. 6.1 (3) 

Καθορισμός συνολικού ποσού επιχορηγήσεων έτους 
1998 των επιχειρηματικών σχεδίων σύμφωνα με τις 
διατάξεις του άρθρου 8 παράγραφος 17 (β και γ) του Ν. 
2601/98. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΟΝ 
ΚΑΙ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν. 1558/85 (ΦΕΚ 137/Α785) «Κυ¬ 
βέρνηση και Κυβερνητικά Όργανα», όπως αυτός τροπο¬ 
ποιήθηκε και συμπληρώθηκε με το Ν. 2081/92 (ΦΕΚ 
154/Α/1992). 

2. Τις διατάξεις του Π.Δ. 229/86 (ΦΕΚ 96/Α786) «Σύ¬ 
σταση και Οργάνωση της Γενικής Γραμματείας Βιομηχα¬ 
νίας», του Π.Δ. 396/89 (ΦΕΚ 172/Α/89) «Οργανισμός 
της Γενικής Γραμματείας Βιομηχανίας» και του Π.Δ. 
189/95 «Συμπλήρωση και τροποποίηση του Π.Δ. 396/89» 
(ΦΕΚ 99/Α795), και του Π.Δ. 27/96 (ΦΕΚ 19/Α796) 
«Συγχώνευση των Υπουργείων Τουρισμού, Βιομηχανίας - 
Ενέργειας και Τεχνολογίας και Εμπορίου στο Υπουργείο 
Ανάπτυξης». 

3. Τις διατάξεις του άρθρου 8 παρ. 17 περίπτωση βκαιγ 
του Ν. 2601/98 (ΦΕΚ 81 /Α715.4.98), αποφασίζουμε: 

Αρθρο 1. 

1. Το συνολικό ποσό των επιχορηγήσεων που θα εγκρι- 
θούν μέσα στο έτος 1998, για την υπαγωγή επιχειρημα¬ 
τιών σχεδίων στις διατάξεις Ν. 2601/98 (ΦΕΚ 81/Α7 
15.4.98), καθορίζεται σε δώδεκα δις (12.000.000.000) 
δρχ. 


2. Το ανωτέρω ποσό των επιχορηγήσεων κατανέμεται 
ποσοστιαία μεταξύ του τομέα μεταποιητικών βιομηχανι¬ 
κών επιχειρήσεων και του τομέα επιχειρήσεων λογισμικού 
ως εξής: 

α) Τομέας μεταποιητικών Βιομηχανικών Επιχειρήσεων 
90% 

β) Τομέας Επιχειρήσεων λογισμικού 10%. 

Αρθρο 2. 

Ποσά επιχορηγήσεων ενός από τους τομείς του προη¬ 
γούμενου άρθρου που δεν καλύπτονται από εγκρίσεις επι¬ 
χορηγήσεων, λόγω μη επαρκούς αριθμού επιχειρηματικών 
σχεδίων εγκρινόμενων βάσει των κριτηρίων των άρθρων 2 
και 3 της υπ’ αριθ. 3391/1.11.96 κοινής υπουργικής από¬ 
φασης, σύμφωνα με τα οριζόμενα στις περιπτώσεις (α) και 
(β) της παρ. 1 του άρθρου 5 της ίδιας ως άνω απόφασης, 
κατανέμονται στον τομέα ο οποίος εμφανίζει επάρκεια 
εγκρινομένων, σύμφωνα με τα παραπάνω, επιχειρηματι¬ 
κών σχεδίων. 

Άρθρο 3. 

1. Σε περίπτωση που κατά τη διαδικασία έγκρισης επι¬ 
χειρηματικών σχεδίων, από ειδική Γνωμοδοτική Επιτροπή, 
το κατανεμηθέν, σύμφωνα με την παρούσα απόφαση, 
ποσό επιχορηγήσεων για συγκεκριμένο τομέα επαρκεί να 
καλύψει τμήμα μόνο της επιχορήγησης του Επιχειρηματι¬ 
κού σχεδίου, μόνον εφ’ όσον δεν καλύπτει υπέρβαση άνω 
του 4% του κατανεμηθέντος συνολικού ποσού επιχορηγή¬ 
σεων στον τομέα αυτό. 

2. Για τα αδιάθετα ποσά επιχορηγήσεων, λόγω μη έγκρι¬ 
σης επιχειρηματικού σχεδίου, του οποίου η επιχορήγηση 
ξεπερνά το όριο του 4% σύμφωνα με την προηγούμενη 
παράγραφο, εφαρμόζονται ανάλογα σι ρυθμίσεις του άρ¬ 
θρου 2 της παρούσας. 

Άρθρο 4. 

Από τις διατάξεις της παρούσας απόφασης, προκαλεί- 
ται επιβάρυνση του Προγράμματος Δημοσίων Επενδύ¬ 
σεων για το έτος 1999 5.000.000,000 και για το έτος 
2000 7.000.000.000 δρχ. 

Άρθρο 5. 

Η υπ' αριθ. 7945/520/Φ. 10/10.3.98 όμοια απόφασή 
μας παύει να ισχύει. 

Άρθρο 6. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιουνίου 1998 

ΟΙ ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ 1 ΟΙΚΟΝΟΜΙΚΟΝ ΥΦΥΠΟΥΡΓΟΣ ΑΝΑΠΤΥΞΗΣ 

Γ. ΠΑΠΑΝΤΩΝΙΟΥ Α. ΔΙΑΜΑΝΤΟΠΟΥΛΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Α.Π. 20471 /ΔΒΕ 1105 (4) 

Καθορισμός συνολικού ποσού επιχορηγήσεων έτους 
1998 για τις εγκρίσεις των υποπεριπτώσεων XVII, XVIII, 
XIX, XX, XXI των περιπτώσεων (α) της παρ. (1) του άρ¬ 
θρου 3, και της περίπτωσης (στ) της παρ. 1 του άρθρου 
3 του Ν. 2601/98 (ΦΕΚ 81/Α/98). 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 
ΚΑΙ ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν. 1558/85 (ΦΕΚ 137/Α/85) «Κυ¬ 
βέρνηση και Κυβερνητικά Όργανα» όπως τροποποιήθηκε 
και συμπληρώθηκε με το Ν. 2081/92 (154/Α/92). 

2. Τις διατάξεις του Π.Δ. 229/86 (ΦΕΚ 96/Α/86) «Σύ¬ 
σταση και οργάνωση της Γενικής Γραμματείας Βιομηχα¬ 
νίας» και του Π.Δ. 396/89 (ΦΕΚ 172/Α/89) «Οργανισμός 
της Γεν. Γραμματείας Βιομηχανίας», όπως συμπληρώθηκε 
με το Π.Δ. 189/95 (ΦΕΚ 99/Α). 

3. Την 114/8.10.96 (ΦΕΚ 294/Β/96) Κοινή Υπουργική 
απόφαση του Πρωθυπουργού και της Υπουργού Ανάπτυ¬ 
ξης «Ανάθεση αρμοδιοτήτων στους Υφυπουργούς Ανά¬ 
πτυξης Αννα Διαμαντοποΰλου και Μιχαήλ ΧρυσοχοΓδη». 

4. Τις διατάξεις του άρθρου 6 παρ. 8 του Ν. 1892/90 
(ΦΕΚ 101/Α/90) και τις διατάξεις του άρθρου 8 παρ. 17 
περιπτ. β και γ του Ν. 2601/98 (ΦΕΚ 81/Α/98), αποφασί¬ 
ζουμε: 

Αρθρο 1 

1. Το συνολικό ποσό των επιχορηγήσεων των υποπερι¬ 
πτώσεων XVII, XVIII, XIX, XX, XXI των περιπτώσεων (α) της 
παρ. (1) του άρθρου 3, και της περίπτωσης (στ) της παρ. 1 
του άρθρου 3 του Ν. 2601 /98 (ΦΕΚ 81/Α/98), καθορίζε¬ 
ται σε είκοσι δύο δις δρχ. (22.000.000.000 δρχ.) για το 
έτος 1998. 

1. Το συνολικό ποσό των επιχορηγήσεων της προηγού¬ 
μενης παραγράφου κατανέμεται στις επί μέρους κατηγο¬ 
ρίες ειδικών επενδύσεων ως εξής: 

α. Επενδύσεις που αφορούν στη διασφάλιση ποιότητας 
ποσό πέντε δις (5.000.000.000) δρχ. 

β. Επενδύσεις που αφορούν στη μετατροπή των βιομη¬ 
χανικών μονάδων ώστε να γίνουν πιο ευέλιτκες, ποσά δώ¬ 
δεκα δις (12.000.000.000) δρχ. 

γ. Επενδύσεις που αφορούν στην εισαγωγή και προσαρ¬ 
μογή περιβαλλοντικά φιλικής Τεχνολογίας στην παραγω¬ 
γική διαδικασία, ποσό ένα δις δρχ. (1.000.000.000). 

δ. Επενδύσεις που αφορούν στην Παραγωγή καινοτομι- 
κών προϊόντων και την εισαγωγή καινοτομιών στην Παρα¬ 
γωγική διαδικασία, ποσό δύο δις δρχ. (2.000.000.000). 

ε. Επενδύσεις που αφορούν στην ίδρυση και την επέ¬ 
κταση εργαστηρίων που παρέχουν υπηρεσίες ποιότητας, 
ποσό ένα δις δρχ. (1.000.000.000). 

στ. Επενδύσεις που αφορούν στην ίδρυση βιομηχανικών 
μονάδων για αποσυναρμολόγηση, διάλυση και ενδεχομέ¬ 
νως αξιοποίηση προϊόντων που έχουν καταναλωθεί στην 
Ελλάδα, ποσό ένα δις δρχ. (1.000.000.000). 

3. Ποσά επιχορηγήσεων μιας ή περισσοτέρων περιπτώ¬ 


σεων που δεν καλύπτονται από εγκρίσεις επιχορηγήσεων 
λόγω ελλείψεως επαρκούς αριθμού βιώσιμων επενδυτι¬ 
κών σχεδίων, σύμφωνα με τα κριτήρια του άρθρου 1 της 
722/88/Φ.22/16.1.1995 Υπουργικής απόφασης, μετα- 
φέρονται στις αντίστοιχες περιπτώσεις α, β, γ, δ, ε, στ, μέ¬ 
χρι ότου καλυφθεί το συνολικό ποσό επιχορηγήσεων των 
είκοσι δύο δις δρχ. (22.000.000.000) προκειμένου να 
εγκριθούν επενδυτικά σχέδια των παραπάνω περιπτώ¬ 
σεων, τα οποία κρίνονται μεν βιώσιμα, αλλά το κατανεμη- 
θέν για την αντίστοιχη περίπτωση ποσό επιχορηγήσεων, 
σύμφωνα με την παράγραφο 2 του άρθρου 1 της παρού¬ 
σας, δεν επαρκεί για την υπαγωγή τους. 

Άρθρο 2 

1. Σε περίπτωση που κατά τη διαδικασία έγκρισης ειδι¬ 
κών επενδύσεων από τη γνωμοδοτική επιτροπή, το κατα- 
νεμηθέν, σύμφωνα με την παρούσα απόφαση, ποσό επι¬ 
χορηγήσεων για τη συγκεκριμένη περίπτωση δεν επαρκεί 
να καλύψει τμήμα επιχορήγησης επένδυσης, είναι δυνατή 
η έγκριση του συνόλου της επιχορήγησης της επένδυσης 
αυτής, μόνον εφ’ όσον δεν προκύπτει υπέρβαση άνω του 
2,5%τσυ ανακατανομήθέντος συνολικού ποσού επιχορη¬ 
γήσεων στην περίπτωση αυτή. 

2. Για τα αδιάθετα ποσά επιχορηγήσεων, λόγω μη έγκρι¬ 
σης επένδυσης, της όποιας η επιχορήγηση ξεπερνά το 
όριο του 2,5% σύμφωνα με την προηγούμενη παράγραφο, 
εφαρμόζεται ανάλογα οι ρυθμίσεις της παραγράφου 3 του 
προηγούμενου άρθρου. 

Άρθρο 3 

1. Από τις διατάξεις της παρούσας απόφασης, εκτιμάται 
ότι θα προκύψει για το παρόν οικονομικό έτος 1998, δα¬ 
πάνη ύψους πέντε δις δρχ. (5.000.000.000), εις βάρος 
του προϋπολογισμού Δημοσίων Επενδύσεων. 

2. Γ ια τα επόμενα οικονομικά έτη, θα προκύψει δαπάνη 
ύψους περίπου δέκα επτά δις δρχ. (17.000.000.000) που 
θα καλυφθεί από την ετήσια πίστωση, που εγγράφεται 
στον προϋπολογισμό Δημοσίων Επενδύσεων, για τις επι¬ 
χορηγήσεις Ιδιωτικών Επενδύσεων. 

Άρθρο 4. 

Η υπ’ αριθμό 3642/188/10.3.98 Κοινή απόφαση των 
Υπουργών Εθνικής Οικονομίας και Οικονομικών και 
Υπουργού Ανάπτυξης παύει να ισχύει. 

Άρθρο 5. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιουνίου 1998 

ΟΙ ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ & ΟΙΚΟΝΟΜΙΚΩΝ ΥΦΥΠ. ΑΝΑΠΤΥΞΗΣ 

ΓΙΑΝΝΟΣ ΠΑΠΑΝΤΩΝΙΟΥ ΑΝΝΑ ΔΙΑΜΑΝΤΟΠΟΥΛΟΥ 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. 6639(ΦΟΡ)6 80 (5) 

Συγκρότηση προσωρινού Επιστημονικού Συμβουλίου στο 
Ινστιτούτο Πολιτιστικής και Εκπαιδευτικής Τεχνολο¬ 
γίας (ΙΠΕΤ). 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

α) Τις διατάξεις του Ν. 1514/85 «Ανάπτυξη της επιστη¬ 
μονικής και τεχνολογικής έρευνας». 

β) Την παρ. 3 του άρθρου 6 του Π.Δ. 19/98 Ίδρυση 
ΝΠΙΔ με την επωνυμία «Ινστιτούτο Πολιτιστικής και Εκπαι¬ 
δευτικής Τεχνολογίας», αποφασίζουμε: 

Συγκροτούμε προσωρινό Επιστημονικό Συμβούλιο στο 
Ινστιτούτο Πολιτιστικής και Εκπαιδευτικής Τεχνολογίας, 
ως εξής: 

α. Ν. Κωτσοβίνος με αναπληρωτή τον Μ. Μπουντου- 
ρίδη 

β. Λ. Μπεζέ με αναπληρωτή τον Κ. Χατζόπουλο 
γ. Μ. Γραβριηλίδου με αναπληρωτή τον Γ. Σταϊνχά- 
ουερ 

δ. Ν. Οικονομίδης με αναπληρωτή τον Β. Παναγιωτό- 
πουλο 

ε. Φιλ. Αμοιρίδης με αναπληρωτή τον Α. θαναηλάκη 
Το προσωρινό Επιστημονικό Συμβούλιο θα λειτουργή¬ 
σει μέχρι τη συγκρότηση του προβλεπόμενου στην παρ. 1 
του άρθρου 6 του Π.Δ. 19/98 Επιστημονικού Συμβουλίου 
και για διάστημα όχι μεγαλύτερο των πέντε (5) ετών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιουνίου 1998 

Η ΥΠΟΥΡΓΟΣ 

Β. ΠΑΠΑΝΔΡΕΟΥ 

-4- 

Αριθ. 6641 (ΦΟΡ)682 (6) 

Συγκρότηση προσωρινού Επιστημονικού Συμβουλίου στο 
Ινστιτούτο Πληροφορικής και Τηλεπικοινωνιών 
(ΙΠΤΗΛ). 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

α) Τις διατάξεις του Ν. 1514/85 «Ανάπτυξη της επιστη¬ 
μονικής και τεχνολογικής έρευνας». 

β) Την παρ. 3 του άρθρου 6 του Π.Δ. 17/98 Ίδρυση 
ΝΠΙΔ με την επωνυμία «Ινστιτούτο Πληροφορικής και Τη¬ 
λεπικοινωνιών», αποφασίζουμε: 

Συγκροτούμε προσωρινό Επιστημονικό Συμβούλιο στο 
Ινστιτούτο Πληροφορικής και Τηλεπικοινωνιών, ως 
εξής: 

α. Β. Πετρίδης με αναπληρωτή τον I. Πήτα 
β. I. Τσουκαλάς με αναπληρωτή τον Στ. Πανά 
γ. Αικ. Χούστη με αναπληρωτή τον Κ. Τσούρο 
δ. Γ. Τσάρας με αναπληρωτή τον Μ. Δούφο 
ε. Κ. Μαργαρίτης με αναπληρώτρια την Φ. Αφράτη 
Το προσωρινό Επιστημονικό Συμβούλιο θα λειτουργή¬ 
σει μέχρι τη συγκρότηση του προβλεπόμενου στην παρ. 1 


του άρθρου 6 του Π.Δ. 17/98 Επιστημονικού Συμβουλίου 
και για διάστημα όχι μεγαλύτερο των πέντε (5) ετών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιουνίου 1998 

Η ΥΠΟΥΡΓΟΣ 

Β. ΠΑΠΑΝΔΡΕΟΥ 

-♦ 

Αριθ. 6640(ΦΟΡ)681 (7) 

Συγκρότηση προσωρινού Επιστημονικού Συμβουλίου στο 
Ινστιτούτο Βιομηχανικών Συστημάτων (ΙΝΒΙΣ). 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

α) Τις διατάξεις του Ν. 1514/85 «Ανάπτυξη της επιστη¬ 
μονικής και τεχνολογικής έρευνας». 

β) Την παρ. 3 του άρθρου 6 του Π.Δ. 18/98 Ίδρυση 
ΝΠΙΔ με την επωνυμία «Ινστιτούτο Βιομηχανικών Συστη¬ 
μάτων», αποφασίζουμε: 

Συγκροτούμε προσωρινό Επιστημονικό Συμβούλιο στο 
Ινστιτούτο Βιομηχανικών Συστημάτων, ως εξής: 
α. Γ. Χρυσολούρης με αναπληρωτή τον Αθ. Σαφάκα 
β. Κ. Γκούτης με αναπληρωτή τον Στ. Παίπέτη 
γ. Ε. Πρωτονοτάριος με αναπληρωτή τον Ν. Ουζούνο- 
γλου 

δ. Ε. Φλωράτος με αναπληρωτή τον Κ. Κουνινιώτη 
ε. Β. Περράκη - Γούτοου με αναπληρωρτή τον Π. Γρουμπό 
Το προσωρινό Επιστημονικό Συμβούλιο θα λειτουργή¬ 
σει μέχρι τη συγκρότηση του προβλεπόμενου στην παρ. 1 
του άρθρου 6 του Π.Δ. 18/98 Επιστημονικού Συμβουλίου 
και για διάστημα όχι μεγαλύτερο των πέντε (5) ετών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιουνίου 1998 

Η ΥΠΟΥΡΓΟΣ 

Β. ΠΑΠΑΝΔΡΕΟΥ 

-♦- 

Αριθ. Δία/οικ. 11550 (8) 

Συγκρότηση για την ειδικότητα της Γναθοχειρουργικής, 
Ειδικής Επιτροπής εκδίκασης ενστάσεων που εκκρε- 
μούν στα καταργούμενα Δευτεροβάθμια Συμβούλια 
Κρίσης Ιατρικού και Οδοντιατρικού Προσωπικού Νοση¬ 
λευτικών Ιδρυμάτων. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν,Δ. 2592/53 (Φ.Ε.Κ. 254/53 τ. 
Α'). 

2. Τις διατάξεις του άρθρου 37 παρ. 12 του Ν. 2519/ 
1997 (Φ.Ε.Κ. 165/21.8.1997 τ. Α ) «Ανάπτυξη και Εκσυγ¬ 
χρονισμός του Εθνικού Συστήματος Υγείας, οργάνωση 
των υγειονομικών υπηρεσιών, ρυθμίσεις για το φάρμακο 
και άλλες διατάξεις». 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ} 


3. Τις υποβληθείσες αρμοδίως προτάσεις. 

4. Το γεγονός ότι η Ελληνική Οδοντιαντική Ομοσπονδία 
δεν πρότεινε αναπληρωτή του εκπροσώπου της, οπότε 
εφαρμόζεται η διάταξη του εδαφίου 2 της παρ. 12 του άρ¬ 
θρου 37 του Ν. 2519/1997, αποφασίζουμε: 

1. Συγκροτούμε για την ειδικότητα της Γναθοχειρουργι- 
κής. Ειδική Επιτροπή εκδίκασης ενστάσεων, που εκκρε- 
μούν στα καταργούμενα Δευτεροβάθμια Συμβούλια Κρί¬ 
σης Ιατρικού και Οδοντιατρικού Προσωπικού Νοσηλευτι¬ 
κών Ιδρυμάτων και διορίζουμε τα κατωτέρω πρόσωπα: 

α. Μπραβάκο Νικόλαο, προϊστάμενο τμήματος στη Δ/ 
νση Προσωπικού Νομικών Προσώπων του Υπουργείου 
Υγείας και Πρόνοιας με αναπληρωτή του τον Μήτσουρα 
Θεοφάνη, προϊστάμενο τμήματος στη Δ/νση Πρωτοβάθ¬ 
μιας Φροντίδας Υγείας, ομοίως. 

β. Πατρικίου Α., Αναπλ. Καθηγήτρια της Γναθοχειρουρ- 
γικής της Οδοντιατρικής Σχολής του Πανεπιστημίου Αθη¬ 
νών, προτεινόμενη από την Εθνική Οδοντιατρική Ομο¬ 
σπονδία με αναπληρώτρια της την Μποσινάκου Μαρία, Δ/ 
ντρια στο Π.Γ.Ν. Αθηνών «ΙΠΠΟΚΡΑΤΕΙΟ». 

γ. Ζαχαριάδη Νικόλαο, Δ/ντή στο Π.Γ.Ν. Αττικής «ΚΑΤ», 
προτεινόμενο από το ΚΕ.Σ.Υ. με αναπληρωτή του τον 
Σεμρτζίδη Θεμιστοκλή, Δ/ντή στο Π.Γ.Ν. Λάρισας «ΚΟΥ- 
ΤΛΙΑΜΠΑΝΕΙΟ ΚΑΙ ΤΡΙΑΝΤΑ®ΥΛΛΕΙΟ», ομοίως. 

δ. Αντωνιάδη Κων/νο, Δ/ντή στο Αντικαρκινικό Νοσοκο¬ 
μείο θεσ/νίκης «ΘΕΑΓΕΝΕΙΟ», προτεινόμενο από το ΚΕ. 
Σ.Υ. με αναπληρωτή του τον Ράπτη θωμά, Δ/ντή στο 
Π,Γ.Ν. Ιωαννίνων «Γ. ΧΑΤΖΗΚΩΣΤΑ», ομοίως. 

2. Πρόεδρο της Επιτροπής ορίζουμε την Πατρικίου Α., 
με αναπληρώτρια της την Μποσινάκου Μαρία. 

3. Εισηγητή της Επιτροπής ορίζουμε τον Ζαχαριάδη Νι¬ 
κόλαο, με αναπληρωτή του τον Σεμερτζίδη Θεμιστοκλή. 

4. Γραμματέα της Επιτροπής ορίζουμε τον Βασίλη Πα- 
παγεωργίου, υπάλληλο του κλάδου ΔΕ Διοικητικού με Α' 
βαθμό που υπηρετεί στη Δ/νση του Κεντρικού Συμβου¬ 
λίου Υγείας (ΚΕ.Σ.Υ.) του Υπουργείου Υγείας και Πρό¬ 
νοιας. 

5. Έδρα της Επιτροπής θα είναι η Κεντρική Υπηρεσίας 
του Υπουργείου Υγείας και Πρόνοιας. 

6. Η εν λόγω Επιτροπή υποχρεούται να εκδικάσει τις εκ¬ 
κρεμείς ενστάσεις εντός εξαμήνου από τη συγκρότησή 
της, οπότε και καταργείται αυτοδίκαια. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιουνίου 1998 

Ο ΥΠΟΥΡΓΟΣ 

ΚΩΝ/ΝΟΣ ΓΕΙΤΟΝΑΣ 


Αριθ. 3422.27/12/96 (9) 

Αναπροσδιορισμός δικαιωμάτων Λιμενικών Ταμείων. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις: 

α. Της παρ. 7 του άρθρου 20 του από 14.1.39 Β.Δ. 
«Περί κωδικοπίήσεως των Περί Λιμενικών Ταμείων διατά¬ 
ξεων» (ΦΕΚ 24Α/1939). 

β. Του άρθρου 13 του Ν.Δ. 1116/1941 «Περίτροποποι- 
ήσεως και συμπληρώσεως του Ν.Δ. 390/1941» Περί ρυθ- 
μίσεως της υπηρεσιακής κατάστασης των υπαλλήλων και 
εργατών ΟΛΠ και των «Περί Λιμενικών Ταμείων κειμένων 
διατάξεων» (ΦΕΚ 53 Α/1942) κυρωθέντος με την αριθμ. 
306/1946 Π.Υ.Σ. (ΦΕΚ 179Α). 

γ. Του άρθρου 3 παρ. 12 και αρθ. 11 του Α.Ν. 1559/50 
«Περί ΟΛΠ» (ΦΕΚ 252 Α), που κυρώθηκε με τον Ν. 
1630/51 (ΦΕΚ 8Α) όπως αυτός τροποποιήθηκε και συ¬ 
μπληρώθηκε με τον Ν. 2323/1953 (ΦΕΚ 66Α). 

δ. Του άρθρ. 7 του Ν.Δ. 2942/1954 «Περί τροποποιή- 
σεως και συμπληρώσεως των περί ΟΛΠ και Λιμενικών Τα¬ 
μείων κειμένων διατάξεων» (ΦΕΚ 21 ΙΑ). 

ε. Του Π.Δ. 649/77 «Περί μεταφοράς αρμοδιοτήτων εις 
το Υπουργείο Δημοσίων Έργων κλπ» (ΦΕΚ 612Α). 

στ. Του Ν. 995/1979 «περί επιβολής τέλους εις τα πα¬ 
ροπλισμένα πλοία εντός των Ελληνικών χωρικών υδάτων» 
(ΦΕΚ 279Α). 

ζ. Του άρθ. 31 του Ν. 1473/1984 «Ρυθμίσεις στην έμ¬ 
μεση φορολογία εισοδήματος και άλλες διατάξεις» (ΦΕΚ 
27Α) όπως ισχύει μετά την αντικατάστασή του με το άρθρο 
42 του Ν. 2214/1994 «Αντικειμενικό σύστημα φορολο¬ 
γίας και άλλες διατάξεις» (ΦΕΚ 75Α). 

η. Του άρθρου 29 του Ν. 1558/1985 «Κυβέρνηση και 
Κυβερνητικά Όργανα» (ΦΕΚ 137Α ), όπως προσετέθη με 
το άρθρο 27 Ν. 2081/92 (ΦΕΚ 154Α) και τροποποιήθηκε 
με το άρθρο 1 παρ. 2α του Ν. 2469/1997 (ΦΕΚ 38Α). 

2. Την αριθ. 1107147/1239/0006Α/4.10.96 (ΦΕΚ 
922Β/1996) απόφαση του Πρωθυπουργού και του 
Υπουργού Οικονομικών «Ανάθεση αρμοδιοτήτων Υπουρ¬ 
γού Οικονομικών στους Υφυπουργούς Οικονομικών». 

3. Το αριθ. 3422.27Γ/31/97/14.10.97 έγγραφο του 
ΥΕΝ/ΔΛΛΕ β. 

4. Το αριθ. 34493/482/10.12.97 έγγραφο του 
ΥΠΕΘΟ. 

5. Ότι από τις διατάξεις της απόφασης αυτής δεν προ- 
καλείται δαπάνη σε βάρος των Προϋπολογισμών των 
ΝΠΔΔ (Λιμενικών Ταμείων) αποφασίζουμε: 

Η παραγρ. 1 της αριθ. 3422.27 Γ705/98/27.3.98 (ΦΕΚ 
342Α)ΚΥΑ συμπλρώνεται από της εφαρμογής της με εδά¬ 
φιο (δ) ως εξής: 

(δ) Για παροπλισμό πλοίων μέχρι δύο (2) έτη καταβάλλε¬ 
ται το 1/4 των παραπάνω δικαιωμάτων, ενώ για χρονικό 
διάστημα παροπλισμού μεγαλύτερο των δύο (2) ετών και 
μέχρι πέντε (5) έτη καταβάλλεται το 1 /3 των δικαιωμάτων 
αυτών. 

Η απόφαση αυτή να δημοσιευθεϊ στην Εφημερίδα της 
Κυβερνήσεως. 

Πειραιάς 5 Ιουνίου 1998 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

Γ. ΔΡΥΣ ΣΤΑΥΡΟΣ ΑΡ. ΣΟΥΜΑΚΗΣ 

♦ 

Αριθ. 3424.07/148/98 (10) 

Περιορισμός προσαυξήσεων φαρικών τελών λόγω εκπρό¬ 
θεσμης καταβολής. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις: 

(α) Του άρθρου 190 και επόμενα του Ν.Δ. 187/73 περί 
ΚΔΝΔ (ΦΕΚ 261Α/73). 

(β) Του Π.Δ. 519/1976 (ΦΕΚ 186 Α/76) «Περί των κα- 
ταβαλλομένων υπό των Πλοίων Φαρικών τελών». 

(γ) Του Π.Δ. 649/1977 «Περί μεραφοράς αρμοδιοτήτων 
στο Υπουργείο Δημοσίων Έργων» (ΦΕΚ 212 Α). 

(δ) Του Ν. 1558/1985 (ΦΕΚ 137Α) «Κυβέρνηση και Κυ¬ 
βερνητικά Όργανα» όπως συμπληρώθηκε με το άρθρο 27 
του Ν. 2081/92 (ΦΕΚ 154/Α) και τροποποιήθηκε με το 
άρθρο 1 παρ. 2α του Ν. 2469/97 (ΦΕΚ 38Α). 

(ε) Του άρθ. 31 του Ν. 1473/1984 «ρυθμίσεις στην έμ¬ 
μεση φορολογία και άλλες διατάξεις» (ΦΕΚ 127Α') όπως 
έχει τροποποιηθεί με ΤΟ άρθ. 42 του Ν. 2214/1994 (ΦΕΚ 
75Α) «Αντικειμενικό σύστημα φορολογίας εισοδήματος 


και άλλες διατάξεις και του άρθ. 6 παρ. 17 του Ν, 2399/ 
96» (ΦΕΚ 90Α/1996). 

(στ) Της αριθ. 1107147/1239/0006Α/4.10.96 (ΦΕΚ 
922 Β/96) Κ.Υ.Α Πρωθυπουργού και Υπ. Οικονομικών 
«Ανάθεση αρμοδιοτήτων στους Υφυπουργούς Οικονομι¬ 
κών». 

2. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού αποφασίζουμε: 

1. Την μη επιβολή προσαυξήσεων λόγω εκπροθέσμου 
καταβολής των φαρικών τελών πλοίων του αρθ. 16 πργ. 5 
του Π.Δ. 519/1976 στις περιπτώσεις όπου η μη έγκαιρη 
βεβαίωση αυτών δεν οφείλεται σε υπαιτιότητα των υπο- 
χρέων στην καταβολή τους. 

Στις περιπτώσεις αυτές έχουν εφαρμογή οι διατάξεις 
της πργ. 4 του άρθρου 16 του Π.Δ. 519/1976 κατά περί¬ 
πτωση. 

2. Το τεκμήριο έλλειψης υπαιτιότητας για τα μη εισπρα- 
χθέντα τέλη αποφασίζεται από την αρμόδια Διεύθυνση Λι¬ 
μένων και Λιμ. Έργων του ΥΕΝ μετά από αιτιολογημένη 
αναφορά της αρμοδίας για την βεβαίωση των φαρικών τε¬ 
λών Λιμενικής Αρχής, 

Η απόφαση αυτή να δημοσιευθεϊ στην Εφημερίδα της 
Κυβερνήσεως και να ισχύσει από την δημοσίευσή της. 

Πειραιάς, 4 Ιουνίου 1998 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

Γ. ΔΡΥΣ ΣΤΑΥΡΟΣ ΑΡ. ΣΟΥΜΑΚΗΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΒ * ΡΑΧ 52 34 312 

ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. · Ε.Π.Ε. 5225 761 ΘΕΣΣΑΛΟΝΙΚΗ 

5230 841 Βασ. Όλγας 188, 1ος όρ. - Τ.Κ. 546 55 (031) 423 956 


Πληροφορίες δημοσιευμάτων λοιπών Φ.Ε.Κ. 5225 713 ΠΕΙΡΑΙΑΣ 

5249 547 Νικήτα 6-8 Τ.Κ. 185 31 


Πώληση Φ.Ε.Κ. 

Φωτοαντίγραφα παλαιών Φ.Ε.Κ. 
Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5239 762 ΠΑΤΡΑ 

5248 141 Κορίνθου 327 Τ.Κ. 262 23 
5248 188 ΙΩΑΝΝΙΝΑ 
5248 785 Διοικητήριο Τ.Κ. 454 44 
ΚΟΜΟΤΗΝΗ 

5248 320 Δημοκρατίας 1 Τ.Κ. 691 00 


4136 402 
4171 307 
(061) 271 249 
224 581 

(0651) 21 901 
(0531) 22 637 
26 522 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


- Μέχρι 8 σελίδες 200 δρχ. 

ΗΣΕΩΣ - Από 8 σελίδες και άνω προσαύξηση 100 δρχ. ανά 8σέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 2531 ΤΑΠΕΤ 3512 _ 

Α' (Νόμοι, Π.Δ., Συμβάσεις κ.λπ.) 60.000 δρχ. 3.000 δρχ. 

Β' (Υπουργικές αποφάσεις κ.λπ.) 70.000 >■ 3.500 

Γ' (Διορισμοί, απολύσεις κ.λπ. Δημ. Υπαλλήλων) 15.000 >► 750 

Δ' (Απαλλοτριώσεις, πολεοδομία κ.λπ.) 70.000 » 3.500 » 

Αναπτυξιακών Πράξεων (Τ.Α.Π.Σ.) 30.000 ·* 1.500 

Ν.ΠΔ.Δ. (Διορισμοί κ.λπ. προσωπικού Ν.Π.Δ.Δ.) 15.000 » 750 » 

Παράρτημα ( Πίνακες επιτυχόντων διαγωνισμών κ.τλ.) 5.000 » 250 

Δελτίο Βιομηχανικής Ιδιοκτησίας (Δ.Ε.Β.Ι.) 10.000 » 500 

Ανωτάτου Ειδικού Δικαστηρίου (Α.Ε.Δ.) 3,000 » 150 

Προκηρύξεων Α.Σ.Ε.Π. 10.000 » 500 » 

Ανωνύμων Εταιρειών & Ε.Π.Ε. 250.000 » _ 12.500 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε 250.000 » _ I 2 · 500 » _ 

■ ο, συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

' Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με εππαγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

1 Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και σπς άλλες πόλεις από τα Δημόσια Ταμεία. 

' Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

> Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. _ 


Οι υπηρεσίες του κοινού λειτουργούν καθημερινά από 08.00 έως 13,00 _ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






